Official Journal L 310 , 19/11/1998 P. 0027 - 0032



Id-Deċiżjoni tal-Kumitat Konġunt taż-ŻEE Nru 38/98 tat-30 ta' April 1998 li temenda l-Anness XXI (Statistiċi) għall-Ftehim taż-ŻEE IL-KUMITAT KONĠUNT TAŻ-ŻEE, Wara li kkunsidra l-Ftehim dwar iż-Żona Ekonomika Ewropea, kif aġġustat bil-Protokoll li jaġġusta l-Ftehim għaż-Żona Ekonomika Ewropea, minn hawn iżjed 'il quddiem issir referenza għalih bħala l-Ftehim, u b'mod partikolari l-Artikolu 98 tiegħu, Billi l-Anness XXI għall-Ftehim ġie emendat bid-Deċiżjoni tal-Kumitat Konġunt taż-ŻEE Nru 17/98 tas-6 ta' Marzu 1998 [1]; Billi l-addattamenti tar-Regolament tal-Kunsill (KEE) Nru 696/93 tal-15 ta' Marzu 1993 dwar l-unitajiet statistiċi għall-osservazzjoni u l-analiżi tas-sistema ta' produzzjoni fil-Komunità [2], id-Direttiva tal-Kunsill 78/546/KEE tat-12 ta' Ġunju 1978 dwar d-dikjarazzjonijiet statistiċi fir-rigward tal-ġarr ta' oġġetti bit-triq, bħala parti mill-istatistiċi reġjonali [3], id-Direttiva tal-Kunsill 80/1119/KEE tas-17 ta' Novembru 1980 dwar id-dikjarazzjonijiet statistiċi fir-rigward tal-ġarr ta' oġġetti b'mogħdijat interni ta' l-ilma [4] u d-Direttiva tal-Kunsill 80/1177/KEE ta' l-4 ta' Diċembru 1980 dwar d-dikjarazzjonijiet statistiċi fir-rigward tal-ġarr ta' oġġetti bil-ferrovija, bħala parti mill-istatistiċi reġjonali [5] magħmulin mill-Kapitolu XV, punti 1, 4, 5 u 6 rispettivament ta' l-Anness I għall-Att dwar il-kondizzjonijiet ta' l-adeżjoni tar-Repubblika ta' l-Awstrija, ir-Repubblika tal-Finlandja u r-Renju ta' l-Isvezja u l-aġġustamenti għat-Trattati li fuqhom ġiet stabbilita l-Unjoni Ewropea [6] għandhom jiġu inkorporati fil-Ftehim, IDDEĊIEDA KIF ĠEJ: Artikolu 1 L-Anness XXI għall-Ftehim għandu jiġi emendat kif speċifikat fl-Anness għal din id-Deċiżjoni. Artikolu 2 It-testi ta' l-addattamenti għad-Deċiżjoni tal-Kunsill Nru 77/190/KEE, id-Direttiva tal-Kunsill Nru 90/547/KE u d-Direttiva tal-Kunsill Nru 91/296/KEE magħmulin mill-Kapitolu XII (Enerġija), punti 3, 5 u 6 ta' l-Anness I għall-Att dwar il-kondizzjonijiet ta' l-adeżjoni tar-Repubblika ta' l-Awstrija, ir-Repubblika tal-Finlandja u r-Renju ta' l-Isvezja u l-aġġustamenti għat-Trattati li fuqhom hija bbażata l-Unjoni Ewropea fil-lingwa Islandiża u f'dik Norveġiża, li huma annessi għall-verżjonijiet tal-lingwi rispettivi ta' din id-Deċiżjoni, huma awtentiċi. Artikolu 3 Din id-Deċiżjoni għandha tidħol fis-seħħ nhar l-1 ta' Mejju 1998, sakemm ikunu saru n-notifiki kollha taħt l-Artikolu 103(1) tal-Ftehim lill-Kumitat Konġunt taż-ŻEE. Artikolu 4 Din id-Deċiżjoni għandha tiġi ppubblikata fit-Taqsima taż-ŻEE ta', u fis-Suppliment taż-ŻEE għall-Ġurnal Uffiċjali tal-Komunitajiet Ewropej. Magħmula fi Brussel, 30 ta' April 1998. Għall-Kumitat Konġunt taż-ŻEE Il-President F. Barbaso [1] ĠU L 272 tat-8.10.1998, p. 15. [2] ĠU L 76, tat-30.3.1993, p. 1. [3] ĠU L 168, tas-26.6.1978, p. 29. [4] ĠU L 339, tal-15.12.1980, p. 30. [5] ĠU L 350, tat-23.12.1980, p. 23. [6] ĠU C 241, tad-29.8.1994, p. 21, kif aggustat bi ĠU L 1, ta' l-1.1.1995, p. 1. -------------------------------------------------- L-ANNESS għad-Deċiżjoni Nru 38/98 tal-Kumitat Konġunt taż-ŻEE L-Anness XXI (Statistiċi) għall-Ftehim taż-ŻEE għandu jiġi emendat kif speċifikat taħt. 1. Fil-paragrafu 1 ta' l-Addattamenti Settorjali, il-kliem "l-Awstrija, il-Finlandja," u ", l-Isvezja" għandhom jitħassru. 2. Fil-punt 1 (id-Direttiva tal-Kunsill 64/475/KEE), il-kliem "il-Finlandja," u ", l-Isvezja" fl-addattament (d) u "l-Awstrija, il-Finlandja," u ", l-Isvezja" fl-addattament (e) għandhom jitħassru. 3. Il-punt 2 (Direttiva tal-Kunsill 72/211/KEE), addattamenti (d) u (e) għandu jiġi mibdul b'li ġej: "(c) In-Norveġja għandha tiġbor id-data meħtieġa minn din id-Direttiva minn, għallinqas, l-1995 'l quddiem.". 4. Fil-punt 3 (id-Direttiva tal-Kunsill 72/221/KEE), il-kliem "il-Finlandja," u ", l-Isvezja" fl-addattament (d) għandu jitħassar. 5. Fil-punt 4 (id-Direttiva tal-Kunsill 78/166/KEE), il-kliem "l-Awstrija, il-Finlandja," u ", l-Isvezja" fl-addattament (e) għandu jitħassar. 6. Il-punt 4a (ir-Regolament tal-Kunsill (KEE) Nru 3924/91), il-kliem "il-Finlandja," u "u l-Isvezja" fl-addattament (a) għandu jitħassar, u l-addattament (e) għandu jiġi mibdul b'li ġej: "(e) L-Islanda u n-Norveġja għandhom iwettqu l-istħarriġ meħtieġ b'dan ir-Regolament minn, mhux aktar tard mill-1995 'l quddiem, iżda ma jeħtieġux jipprovdu, qabel l-1997 analiżi tal-prodotti fil-lista Prodcom li jikkorrespondu għas-seba' u t-tminn ċifra tan-Nomenklatura Magħquda kif definita fir-Regolament tal-Kunsill (KEE) Nru 3367/87 tad-9 ta' Novembru 1987 dwar l-applikazzjoni tan-Nomenklatura Magħquda għall-istatistiċi ta' negozju bejn l-Istati Membri (ĠU L 321, tal-11.11.1987, p. 3).". 7. Fil-punt 4b (ir-Regolament tal-Kunsill (KEE) Nru 2186/93), addattament (b) għandu jitħassar u l-addattament (ċ) għandu jsir l-addattament (b). 8. Fil-punt 5 (Direttiva tal-Kunsill 78/546/KEE), għandu jiġi miżjud l-inċiż li ġej: "- 1 94 N: L-Att dwar il-kundizzjonijiet għall-adeżjoni tar-Repubblika ta' l-Awstrija, tar-Repubblika tal-Finlandja u r-Renju ta' l-Isvezja u l-aġġustamenti għat-Trattati li fuqhom hija bbażata l-Unjoni Ewropea (ĠU C 241, tad-29.8.1994, p. 21 kif aġġustat bil-ĠU L 1, ta' l-1.1.1995, p. 1).". 9. Il-punt 5 (Direttiva tal-Kunsill 78/546/KEE), addattamenti (b), (ċ) u (g) għandu jiġi mibdul bl-addattamenti l-ġodda li ġejjin (b), (ċ) u (g) rispettivament: "(b) fl-Anness II, dan li ġej għandu jiġi miżjud wara d-daħliet għar-Renju Unit: "l-Islanda Ísland In-Norveġja Norge/Noreg Il-Liechtenstein Liechtenstein". (c) L-Anness III huwa mibdul b'li ġej: "LISTA TA' PAJJIŻI Il-Belġju Id-Danimarka Franza Il-Ġermanja Il-Greċja L-Irlanda L-Italja Il-Lussemburgu L-Olanda L-Awstrija Il-Portugall Il-Finlandja L-Iżvezja Spanja Ir-Renju Unit L-Iżlanda In-Norveġja Il-Liechtenstein L-Iżvizzera Il-Bulgarija Iċ-Ċekoslovakkja L-Ungerija Il-Polonja Ir-Romanija It-Turkija L-Unjoni Sovjetika Il-Jugoslavja Pajjiżi Ewropej oħra Pajjiżi ta' l-Afrika ta' fuq Pajjiżi tal-Lvant Qarib u tal-Lvant Nofsani Pajjiżi oħra". (g) Il-Liechtenstein u n-Norveġja għandhom jikkompilaw id-data meħtieġa minn din id-Direttiva minn, għallinqas, l-1995 'l quddiem. L-Islanda għandha tikkompila d-data minn għallinqas, 'l-1998 l quddiem;". 10. Fil-punt 6 (Direttiva tal-Kunsill 80/1119/KEE), għandu jiġu miżjud l-inċiż li ġej: "- 1 94 N: L-Att dwar il-kundizzjonijiet għall-adeżjoni tar-Repubblika ta' l-Awstrija, tar-Repubblika tal-Finlandja u r-Renju ta' l-Isvezja u l-aġġustamenti għat-Trattati li fuqhom hija bbażata l-Unjoni Ewropea (ĠU C 241, tad-29.8.1994, p. 21 kif aġġustat bil-ĠU L 1, ta' l-1.1.1995, p. 1).". 11. Fil-punt 6 (Direttiva tal-Kunsill 80/1119/KEE), l-addattamenti (a) u (b) għandhom jiġu mibdulin b'li ġej: "(a) fl-Anness II, dan li ġej għandu jiġi miżjud wara d-daħliet għar-Renju Unit: "l-Islanda Ísland In-Norveġja Norge/Noreg". (b) L-Anness III huwa emendat kif ġej: Dan li ġej għandu jiddaħħal bejn l-intestatura "LISTA TA' …". u parti I tat-tabella: "A. Stati taż-ŻEE". Il-Parti II-VII hija mibdula b'li ġej: "II. L-Istati taż-ŻEE ta' l-EFTA 16. L-Islanda 17. In-Norveġja B. Pajjiżi mhux taż-ŻEE III. Pajjiżi Ewropej mhux taż-ŻEE 18. L-Isvizzera 19. Il-USSR 20. Il-Polonja 21. Iċ-Ċekoslovakkja 22. L-Ungerija 23. Ir-Romanija 24. Il-Bulgarija 25. Il-Jugoslavja 26. It-Turkija 27. Pajjiżi oħra Ewropej mhux taż-ŻEE IV. 28. L-Istati Uniti ta' l-Amerika V. 29. Pajjiżi oħra". 12. Fil-punt 7 (Direttiva tal-Kunsill 80/1177/KEE), għandu jiġi miżjud l-inċiż li ġej: - "— 1 94 N: L-Att dwar il-kundizzjonijiet għall-adeżjoni tar-Repubblika ta' l-Awstrija, tar-Repubblika tal-Finlandja u r-Renju ta' l-Isvezja u l-aġġustamenti għat-Trattati li fuqhom hija bbażata l-Unjoni Ewropea (ĠU C 241, tad-29.8.1994, p. 21 kif aġġustat bil-ĠU L 1, ta' l-1.1.1995, p. 1).". 13. Fil-punt 7 (Direttiva tal-Kunsill 80/1177/KEE), l-addattamenti (a), (b) u (ċ) għandhom jiġu mibdulin b'li ġej: "(a) dan li ġej għandu jiġi miżjud ma' l-Artikolu 1(2)(a): "NSB: Norges Statsbaner". (b) fl-Anness II, dan li ġej għandu jiġi miżjud wara d-daħliet għar-Renju Unit: "In-Norveġja Norge/Noreg". (c) L-Anness III huwa emendat kif ġej: Dan li ġej għandu jiddaħħal bejn l-intestatura "LISTA TA' …". u parti I tat-tabella: "A. Stati taż-ŻEE". Il-Parti II hija mibdula b'li ġej: "II. L-Istati taż-ŻEE ta' l-EFTA 16. In-Norveġja B. Pajjiżi mhux taż-ŻEE 17. L-Isvizzera 18. L-USSR 19. Il-Polonja 20. Iċ-Ċekoslovakkja 21. L-Ungerija 22. Ir-Romanija 23. Il-Bulgarija 24. Il-Jugoslavja 25. It-Turkija 26. Pajjiżi tal-Lvant Qarib u tal-Lvant Nofsani 27. Pajjiżi oħra". 14. Fil-punt 9 (Regolament tal-Kummissjoni (KEE) Nru 546/77), l-entrati "l-Awstrija:", "il-Finlandja:" u "l-Isvezja:", li jinkludu d-dispożizzjonijiet, fl-addattamenti (a) u (b) għandhom jitħassru. 15. Fil-punt 18 (ir-Regolament tal-Kunsill (KEE) Nru 311/76), il-kliem "il-Finlandja, l-Islanda, l-Liechtenstein, in-Norveġja, l-Isvezja" fl-addattament (a) għandu jiġi mibdul bi "l-Istati ta' l-EFTA". 16. Fil-punt 19 (id-Direttiva tal-Kunsill 89/130/KEE, Euratom), il-kliem "l-Awstrija, il-Finlandja," u ", l-Isvezja" fl-addattament (b) għandu jitħassar. 17. Fil-punt 20 (ir-Regolament tal-Kunsill (KEE) Nru 3037/90), il-kliem "l-Awstrija, il-Finlandja, il-Liechtenstein, in-Norveġja, l-Isvezja" fl-addattament għandu jiġi mibdul bi "l-Istati ta' l-EFTA" u s-sentenza "il-Finlandja għandha tikkonforma ma' dan ir-Regolament minn, mhux aktar tard mill-1997." għandu jitħassar. 18. Dan li ġej għandu jiġi miżjud fil-punt 20a (Regolament tal-Kunsill (KEE) Nru 696/93): ", kif emendat bi: - 1 94 N: L-Att dwar il-kundizzjonijiet għall-adeżjoni tar-Repubblika ta' l-Awstrija, tar-Repubblika tal-Finlandja u r-Renju ta' l-Isvezja u l-aġġustamenti għat-Trattati li fuqhom hija bbażata l-Unjoni Ewropea (ĠU C 241, tad-29.8.1994, p. 21 kif aġġustat bil-ĠU L 1, ta' l-1.1.1995, p. 1).". 19. L-addattamenti (a), (b), (ċ) fil-punt 20a (Regolament tal-Kunsill (KEE) Nru 696/93) għandhom jiġu mibdulin b'li ġej: "(a) L-Islanda u n-Norveġja għandhom jużaw id-definizzjonijiet li hemm referenza għalihom fl-Artikolu 1 tar-Regolament għal statistiċi li għandhom x'jaqsmu mas-sitwazzjonijiet sussegwenti għall-1 ta' Jannar 1995; (b) Għall-Islanda u għan-Norveġja, il-perjodu ta' transizzjoni li hemm referenza għalih fl-Artikolu 4(1) għandu jkun bejn l-1 ta' Jannar 1995 u l-31 ta' Diċembru 1996; (ċ) Fil-lista fit-Taqsima II, il-punt B.2 ta' l-Anness, għandu jiġi miżjud il-punt li ġej:"sveitarfélag". fl-Islanda; "Gemeinde". fil-Liechtenstein; "kommune". fin-Norveġja;". 20. Fil-punt 21 (Direttiva tal-Kunsill 72/280/KEE), l-entrati "l-Awstrija:", "il-Finlandja:" u "l-Isvezja:", li jinkludu d-dispożizzjonijiet, fl-addattament (b) u l-kliem "l-Awstrija,", "il-Finlandja," u "l-Isvezja" fl-addattamenti (ċ), (e) u (f) għandhom jiġu mħassra. 21. Fil-punt 22 (Direttiva tal-Kummissjoni 72/356/KEE), l-entrati "l-Awstrija:", "il-Finlandja:" u "l-Isvezja:" fl-addattament (a) u l-kliem "“il-Finlandja," u ", l-Isvezja" fl-addattament (b) għandhom jitħassru. 22. Fil-punt 23 (ir-Regolament tal-Kunsill (KEE) Nru 571/88), il-kliem "il-Finlandja, l-Islanda, il-Liechtenstein, in-Norveġja, l-Isvezja" fl-addattamenti (g) u (h) għandu jiġi mibdul bi "l-Istati ta' l-EFTA". 23. Fil-punt 24 (Regolament tal-Kunsill (KEE) Nru 837/90), l-entrati "l-Awstrija:", "il-Finlandja:" u "l-Isvezja:" fl-addattament (b) u l-kliem "l-Awstrija, il-Finlandja," u ", l-Isvezja" fl-addattament (d) għandhom jitħassru. 24. Il-punt 26 (id-Direttiva tal-Kunsill 90/377/KEE), il-kliem "l-Awstrija, il-Finlandja," u "u l-Isvezja" fl-addattamenti (a) u (b) għandu jitħassar, u l-addattament (d) għandu jiġi mibdul b'li ġej: "(d) In-Norveġja għandha tipprovdi l-informazzjoni meħtieġa b'din id-Direttiva minn, għallinqas, l-1995 'l quddiem. Għandha tinforma lis-SOEC sa l-1 ta' Jannar 1993 dwar il-postijiet u r-reġjuni li għalihom, il-prezzijiet sejrin jiġu rreġistrati skond il-punt 11 ta' l-Anness 1 u l-punti 2 u 13 ta' l-Anness II.". --------------------------------------------------